<classify> Akizungumza katika uzinduzi wa kitengo hicho jana jijini Dar es Salaam, Mkurugenzi Mtendaji wa Benki hiyo, John Lwande alisema benki hiyo imekuwa ikifanya jitihada za kuanzisha huduma mbalimbali kwa lengo la kuboresha huduma zake kwa wateja.Kuanzishwa kwa kitengo hiki ni moja ya hatua kubwa zilizofikiwa na ACB katika mwendelezo wa kuboresha huduma zake kwa wateja kwa haraka iwezekanavyo na kutafutia ufumbuzi matatizo mbalimbali yanayotokana na ACB Mobile na ATM alisema.Aidha, alisema kuanzishwa kwa huduma hiyo, kunatokana na mkakati wa benki hiyo wa kuwajali wateja wake sambamba na kuwavutia kwa kuwa wanaamini kuwa bila wateja hakuna benki.Hili linajidhihirisha wazi katika utafiti uliofanywa mwaka jana na taasisi ya ukaguzi wa mahesabu ya KPMG ambao ulihusisha taasisi mbalimbali za kifedha kutoka nchi 14 barani Afrika ambapo ACB ilishika nafasi ya kwanza kwa kuwa benki inayotoa huduma kwa gharama nafuu na kwa upande wa huduma kwa wateja ilishika nafasi ya tatu, alisema.Alisema kupitia huduma hiyo wateja wa ACB, watapata fursa ya kupiga simu moja kwa moja kupitia namba 0655 202011 na 0755 202011 bila malipo.Lwande alisema kitengo hicho kitaendelea kufanyiwa maboresho kwa ajili ya kupanua huduma zake ili kiweze kutoa msaada katika huduma nyingine ikiwemo mikopo na amana.Alisema benki hiyo imekuwa ikifanya mambo mbalimbali yakusaidia jamii ikiwemo kugharimia mafunzo ya wajasiriamali sambamba na kutoa misaada kwenye hospitali na kwa watu wasiojiweza.  <topic>: uchumi 